PostNL

**PostNL** (), Նիդեռլանդներում, Գերմանիայում, Իտալիայում, Բելգիայում և Միացյալ Թագավորությունում գործող փոստային և էլեկտրոնային առևտրի կորպորացիա։ Այն ապահովում է համընդհանուր առաքում Նիդեռլանդներում և հրապարակված է Euronext Amsterdam-ում։ Ընկերությունը հայտնի էր որպես TNT NV, քանի դեռ 2011 թվականի մայիսին TNT Express-ը առանձնացավ դրանից, իսկ ընկերության մնացած մասը վերանվանվեց PostNL:

## Պատմություն

1997 թվականի հունվարին KPN-ը՝ Նիդեռլանդների փոստային ոլորտի մենաշնորհ դիրք ունեցող կազմակերպությունը, որը պատկանում էր կառավարությանը, ձեռք բերեց ավստրալիական TNT Limited ընկերությունը։

1998 թվականի հունիսի 25-ին KPN-ն միավորեց իր PTT Post ստորաբաժանումը՝ ձևավորելով TNT Post Group (TPG), որը ցուցակված էր Ամստերդամի, Ֆրանկֆուրտի, Լոնդոնի և Նյու Յորքի ֆոնդային բորսաներում։

1998 թվականի ապրիլին TNT Post Group-ը բացեց իր Եվրոպական էքսպրես կենտրոնը Բելգիայի Լիեժ օդանավակայանում։ 

1998 թվականի դեկտեմբերին  TNT Post Group-ը ձեռք բերեց ֆրանսիական Jet Services ընկերությունը։ 

2005 թվականի ապրիլին TNT Post Group-ը վերաբրենդավորվեց որպես *TNT*: 2006 թվականի նոյեմբերին TNT-ն վաճառեց իր լոգիստիկ բաժինը Apollo Global Management-ին, այն հետագայում վերաբրենդավորվեց CEVA Logistics:

2007 թվականի մարտին TNT-ն ձեռք բերեց Չինաստանի բեռնափոխադրումների կազմակերպման ընկերություն Hoau-ն։ 

2007 թվականի հունիսի 18-ին TNT-ն հանվեց Նյու Յորքի ֆոնդային բորսայից։ 

Փլուզումն ավարտելուց հետո PostNL-ը պահպանեց TNT Express-ի 29,9% բաժնետոմսերը։ 2001 թվականից TNT-ի գլխավոր գործադիր տնօրեն Փիթեր Բաքերը հրաժարական տվեց 2011 թվականի մայիսի վերջին, երբ Հարրի Կորստրան դարձավ PostNL-ի գործադիր տնօրեն։ 2012 թվականի ապրիլին Հարի Կորստրան հրաժարական տվեց դիտորդ խորհրդի հետ հակասություններից հետո։ Հերնա Վերհագենը դարձավ նոր գործադիր տնօրեն։

2013 թվականի հունիսին PostNL-ը հայտարարեց, որ ծավալների նվազման պայմաններում ծախսերը նվազեցնելու համար կվերացնի երկուշաբթիներին առաքումները (կազմում է ծավալի միայն 2,6%-ը), կկրճատի փոստային արկղերի թիվը կիսով չափ և կնվազեցնի փոստային բաժանմունքների թիվը՝ մոտ 2500-ից մինչև մոտ 1000։ 2012-ից 2013 թվականներին կազմակերպությունը փոստի մշակման վայրերի թիվը 260-ից կրճատել է 145-ի։

## Գործունեություն
### Նիդերլանդներ
PostNL-ը, որը նախկինում հայտնի էր որպես Koninklijke TNT Post, Նիդեռլանդների կառավարության հանձնարարությամբ իրականացրել է *համընդհանուր փոստային ծառայություն* (): Այս ծառայության իրականացումը, ի թիվս այլ բաների, պահանջում է, որ PostNL կազմակերպությունը փոստային ծառայություններ մատուցի ամբողջ Նիդեռլանդներում շաբաթը հինգ օր (երեքշաբթիից շաբաթ օրը) և պահպանի բավականաչափ փոստարկղեր երկրում։

### Եվրոպայի այլ շրջաններ
PostNL-ը գործում է Բելգիայում, Լյուքսեմբուրգում, Գերմանիայում, Իտալիայում և Միացյալ Թագավորությունում։ Ընկերությունը շարունակեց օգտագործել TNT Post անվանումն այս երկրներում՝ բաժանումից անմիջապես հետո՝ համաձայն TNT Express-ի, որ վերաբրենդավորվեց 2014 թվականի ավարտին։

TNT Post Germany-ն վերաբրենդավորվեց որպես Postcon 2014 թվականի մարտին, իսկ մայիսին TNT Post Italy-ն վերաբրենդավորվեց Nexive՝ օգտագործելով նույն լոգոյի ոճը, ինչ իր մայր կազմակերպությունը։

TNT Post UK-ը վերաբրենդավորվեց որպես Whistl 2014 թվականի սեպտեմբերին։ 2019 թվականի օգոստոսին PostNL-ը հայտարարեց, որ համաձայնել է վաճառել իր Postcon-ի գործառնությունները Գերմանիայում Quantum Capital Partners-ին, ընդ որում վաճառքը ակնկալվում է ուժի մեջ մտնել 2019 թվականի վերջից։ 2020 թվականի փետրվարին PostNL-ը պայմանագիր է ստորագրել Mutares-ի հետ PostNL-ի իտալական Nexive դուստր ընկերության բաժնետոմսերի 80%-ի վաճառքի վերաբերյալ։ Mutares-ը ստացավ մեծամասնական բաժնեմաս՝ 80%։ Գործարքընախատեսվում էր փակել 2020 թվականի երկրորդ եռամսյակում։

## Ծանոթագրություններ

## Արտաքին հղումներ
*

Կատեգորիա:1998 հիմնադրումներ Նիդերլանդներում
Կատեգորիա:2011 հիմնադրումներ
Կատեգորիա:2011 հիմնադրված ընկերություններ
Կատեգորիա:Ընկերություններ այբբենական կարգով
Կատեգորիա:Լոնդոնի ֆոնդային բորսայում տեղադրված ընկերություններ
Կատեգորիա:Նիդերլանդների ընկերություններ
Կատեգորիա:Նիդերլանդների կազմակերպություններ
Կատեգորիա:Փոստ
Կատեգորիա:Փոստ ըստ երկրի
Կատեգորիա:Փոստային կազմակերպություններ և ընկերություններ
Կատեգորիա:Ֆրանկֆուրտի Արժեթղթերի Բորսայում տեղադրված ընկերություններ